Melinda Kgadiete

**Melinda Kgadiete** (yo o tshotsweng ka Phukwi a le masome a mabedi le motso ka 1992) ke motshameki wa kgwele ya dinao e e porofeshionale wa moAforika Borwa yo o tshamekang fa gare a etla a tlhasela mo setlhopheng sa SAFA Women's League sa Mamelodi Sundowns le sa setshaba sa bomme sa Aforika Borwa.

## Tiro ya setlhopha
**<big>Bloemfontein Celtics Ladies</big>**

Kgadiete e ne e le karolo ya setlhopha sa Bloemfontein Celtics Ladies se se fentseng Sasol National League Championship ya 2017 a nosa gabedi kgantlhanong le Cape Town Roses go thusa setlhopha sa gagwe go fenya ka dino tse pedi go lefela kwa makgaolakgang a a neng a tshwaretswe kwa Mbombela.

**<big>Mamelodi Sundowns Ladies</big>**

Ka 2021 o ne a ya kwa setlhopheng sa SAFA Women's League sa Mamelodi Sundowns ebile e ne e le karolo ya setlhopha se se neng sa fenya COSAFA Women's Champions League 2021. E ne e le ene monosi yo o kwa godimo mo  COSAFA Women's Champions League ya ntlhantlha a nositse dino di le tlhano.

Ka CAF Women's Champions League ya 2021 Kgadiete a nosa nno ya phenyo mo motshamekong wa ntlha kgatlhanong le Vihiga Queens go tswa Kenya. Setlhopha se ne sa tsamaya sa ya go fenya CAF Women's Champions League ya ntlhantlha e e neng e tshwaretswe kwa Egepeto. Setlhopha se ne sa feleletsa boraro ja dikopi ka go fenya Hollywoodbets Super League ya 2021. 

O ne a le mo maemong a bobedi mo CAF Women's Champions League mme a nosa dino tse tharo mo kgaisanong eo a bo a bidiwa motshameki wa kgaisano. Setlhopha seo se ne sa goroga kwa makgaolakgannyeng a  CAF Women's Champions League gabedi ka tatelano mme ba fetsa mo maemong a bobedi fa morago ga AS FAR mo CAF Women's Champions League ya 2022. Kgadiete a nnile le seabe sa dino tse pedi mo kgaisanong eo. Ka Ngwanatsele, Sundowns Ladies e ne ya bewa bommampodi ba Hollywoodbets Super League ya 2022 ba nna ditshimega e le la boraro ka tatelano.

Ka 2023, o ne a fenya  COSAFA Women's Champions League ya 2023  le CAF Women's Champions League ya  2023 le Sundowns Ladies. Kgadiete o nositse mo motshamekong wa ditlhophana wa  CAF Women's Champions League ya bobedi kgatlhanong le SCC Casablanca. Ka Sedimonthole ba ne ba feleletsa boraro ja dikopi ka go fenya Holywoodbets Super League ya 2023. Kgadiete a nositse dino tse lesome le bone mo iponagatsong tse masome mabedi le bobedi.

## Tiro ya boditshabatshaba
Kgadiete o gaisantse mo setlhopheng sa setshaba sa bomme sa kgwele ya dinao sa Aforika Borwa kwa Africa Women Cup of Nations ya 2018 kwa ba neng ba fetsa mo maemong a bobedi.

E ne e le karolo ya setlhopha sa setshaba sa bomme sa kgwele ya dinao sa Aforika Borwa kwa  Africa Women Cup of Nations ya 2022 kwa ba neng ba fenya e le lantlha sekgele sa kontinente le kwa sejaneng sa lefatshe sa FIFA sa bomme sa 2023 kwa ba gorogileng kwa go ba bofelo ba ba lesome le borataro. 

## Ditlotla
**Setlhopha**

**Bloemfontein Celtics Ladies**

* Sasol League National Championship: 2017

**Mamelodi Sundowns Ladies**

* SAFA Women's League: 2021, 2022, 2023
* CAF Women's Champions League: 2021, 2023 maemo a bobedi: 2022
* COSAFA Women's Champions League: 2021, 2023 maemo a bobedi: 2022

**Aforika Borwa**

* Women's Africa Cup of Nations: 2022, maemo a bobedi: 2018

**Tsa gagwe**

* 2021 COSAFA Women's Champions League: Monosi wa dino yo o kwa godimo (dino tse tlhano)
* 2022 COSAFA Women's Champions League: motshameki wa kgaisano

## Metswedi